wickkiey/tamil-wikipedia-chunked huggingface dataset:
# பென்னு

## புது எகிப்து இராச்சியத்தில்

புது எகிப்து இராச்சியக் காலத்தில் பென்னு கடவுளின் உருவம் சாம்பல் நாரையின் வடிவத்தில், நீண்ட அலகுடன், தலையில் இரண்டு சிறகுகளுடன் வடிக்கப்பட்டுள்ளது.
# பென்னு

## இதனையும் காண்க

- பண்டைய எகிப்தியக் கடவுள்கள்
# சனத் மிசுரா

**சனத் மிசுரா** (*Sanat Misra*) இந்திய நாட்டினைச் சார்ந்த ஓர் இறகுப்பந்தாட்ட வீரர் ஆவார். இவர் *மிஷ்ரா* என்ற பெயராலும் அழைக்கப்படுகிறார். 1962 ஆம் ஆண்டில் சனத் மிசுரா பிறந்தார். தேசிய இரட்டையர் போட்டியில் வெற்றியாளர் மற்றும் கலப்பு இரட்டையர் போட்டியில் வெற்றியாளர் என்ற சிறப்புகளைப் பெற்றிருந்தார். 1986ஆம் ஆண்டு நடைபெற்ற ஆசிய விளையாட்டுப் போட்டியில் ஆடவர் குழு நிகழ்வில் இறகுப்பந்தாட்டத்தில் வெண்கலப் பதக்கம் வென்றார். 2006 ஆம் ஆண்டு சூன் மாதம் 17ஆம் தேதியன்று சனத் மிசுரா இறந்தார்.
# கோபால்ட்டு ஆர்சனைடு

**கோபால்ட்டு ஆர்சனைடு** (*Cobalt arsenide*) CoAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமமும் ஆர்சனிக்கும் சேர்ந்து வினைபுரிந்து இந்த இருமச் சேர்மம் உருவாகிறது.  
தோராயமாக 6-8 கிகாபாசுக்கல் அழுத்தத்தில் கோபால்ட்டு ஆர்சனைடின் ஒற்றைப் படிகங்கள் குறைந்த-சமச்சீர் கட்டத்திற்கு மாற்றத்திற்கு உட்படுகின்றன.
# கோபால்ட்டு ஆர்சனைடு

## பயன்

கோபால்ட்டு ஆர்சனைடு ஒரு குறைகடத்தியாகவும் புகைப்பட ஒளியியல் பயன்பாடுகளிலும் பயன்படுத்தப்படுகிறது.
# புத்திரன்கோட்டை அகத்தீசுவரர் கோயில்

**புத்திரன்கோட்டை அகத்தீசுவரர் கோயில்** என்பது தமிழ்நாடு மாநிலத்தில் காஞ்சிபுரம் மாவட்டத்தின் புத்திரன்கோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் அகத்தீசுவரர் மற்றும் தாயார் முத்தாம்பிகை ஆவர். இக்கோயிலில் 2017ஆம் ஆண்டு செப்டம்பர் மாதம் கும்பாபிசேகம் நடைபெற்றது.  
கடல் மட்டத்திலிருந்து சுமார் 64 மீட்டர் உயரத்தில் அமைந்துள்ள புத்திரன்கோட்டை அகத்தீசுவரர் கோயிலின் புவியியல் ஆள்கூறுகள், ஆகும்.  
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# பிரசேர்டு நா நகரா

**பிரசேர்டு நா நகரா** (*Prasert na Nagara*) ( ,RTGS:பிரசோத் நா நகோன்), தாய்லாந்து நாட்டினைச் சேர்ந்த அறிஞர் ஆவார். இவர் 1919ஆம் ஆண்டு மார்ச் மாதம் 21ஆம் தேதி பிறந்தார். பண்டைய தாய் கல்வெட்டுகள் பற்றிய ஆய்வுகளுக்கு மிகவும் பிரபலமானவர் ஆவார். இவர் பொறியியல் மற்றும் புள்ளியியல் பாடங்களை பயின்றுள்ளார். இவர் கசெட்சார்ட் பல்கலைக்கழகத்தில் பேராசிரியராகப் பணியாற்றினார். பல்கலைக்கழகத்தில் துணைத் தலைவராகவும், பல்கலைக்கழக விவகார அமைச்சின் நிரந்தர செயலாளராகவும் பணியாற்றினார். வரலாறு, தொல்லியல் மற்றும் மொழியியல் ஆகியவற்றில் இவரது செல்வாக்கு மிக்க பணிகளில் சுகோத்தாய் இராச்சியத்தின் வரலாறு மற்றும் தாய்மொழி குடும்பத்தின் அமைப்பு ஆகியவை அடங்கும். இவர் 2019ஆம் ஆண்டு மே மாதம் 7ஆம் தேதி இறந்தார்.
# மாலிப்டினம் ஈரார்சனைடு

## தயாரிப்பு

570 பாகை செல்சியசு வெப்பநிலையில் மாலிப்டினமும் ஆர்சனிக்கும் சேர்ந்து வினைபுரிந்தால் மாலிப்டினம் ஈரார்சனைடு உருவாகிறது.
# மாலிப்டினம் ஈரார்சனைடு

## இயற்பியல் பண்புகள்

மாலிப்டினம் ஈரார்சனைடு கருப்பு நிறத் திண்மமாகப் படிகமாகிறது. 12 என்று எண்ணிடப்பட்ட இடக்குழுவில் ஒற்றைச் சரிவச்சு படிக அமைப்பில் இது படிகமாகிறது. மாலிப்டினம் இருபாசுபைடு போன்ற அதே கட்டமைப்பை கொண்டுள்ளது. செறிவூட்டப்பட்ட ஐதரோகுளோரிக் அமிலம் அல்லது ஐதரசன் பெராக்சைடில் இது கரையாது. ஆனால் நைட்ரிக் அமிலம், சூடான செறிவூட்டப்பட்ட கந்தக அமிலம் மற்றும் இராச திராவகம் ஆகியவற்றில் எளிதில் கரையும்.
# இரேனியம்(III) புரோமைடு

**இரேனியம்(III) புரோமைடு** (*Rhenium(III) bromide*) Re<sub>3</sub>Br<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறத்தில் பளபளப்பான ஒரு படிகத் திண்மமாக இது காணப்படுகிறது. . இரேனியம்(III) புரோமைடு தண்ணீருடன் வினைபுரிந்து இரேனியம்(IV) ஆக்சைடை உருவாக்குகிறது. கட்டமைப்பில் இது இரேனியம்(III) குளோரைடுடன் சம கட்டமைப்பு கொண்டதாக உள்ளது.
# இரேனியம்(III) புரோமைடு

## தயாரிப்பு

நைட்ரசன் வாயுச் சூழலில் 500 பாகை செல்சியசு வெப்பநிலையில் இரேனியம் உலோகம் புரோமின் வாயுவுடன் வினைபுரிந்து இரேனியம்(III) புரோமைடு உருவாகிறது.:
:6Re + 9Br<sub>2</sub> → 2Re<sub>3</sub>Br<sub>9</sub>  
ஒருவேளை வளிமண்டலத்தில் ஆக்சிசன் வாயுச் சூழல் இருந்தால் இரேனியம்(III) ஆக்சிபுரோமைடு உருவாகும்.  
இருப்பினும், பொட்டாசியம் அறுபுரோமோயிரேனேட்டு(IV) சேர்மத்துடன் வெள்ளி நைட்ரேட்டு சேற்த்து வினைபுரியச் செய்து இரேனியம்(III) புரோமைடு தயாரிப்பதே மிகவும் பொதுவான ஒரு தயாரிப்பு முறையாகும். இவ்வினையில் வெள்ளி அறுபுரோமோயிரேனேட்டு(IV) சேர்மம் முதலில் உருவாகும். பின்னர் இந்த சேர்மத்தை 600 பாகை செல்சியசு வெப்பநிலைக்கு வெப்பப்படுத்தி இரேனியம்(III) புரோமைடு தயாரிக்கப்படுகிறது.
:K<sub>2</sub>ReBr<sub>6</sub> + 2AgNO<sub>3</sub> → Ag<sub>2</sub>ReBr<sub>6</sub> + 2KNO<sub>3</sub>
:6Ag<sub>2</sub>ReBr<sub>6</sub> → 12AgBr + 3Br<sub>2</sub> + 2Re<sub>3</sub>Br<sub>9</sub>  
இரேனியம்(V) புரோமைடை வெப்பச் சிதைவுக்கு உட்படுத்தி இரேனியம்(III) புரோமைடு தயாரிப்பது மற்றொரு மாற்று வழிமுறையாகும்.
# உருத்தேனியம்(III) புரோமைடு

**உருத்தேனியம்(III) புரோமைடு** (*Ruthenium(III) bromide*) RuBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உருத்தேனியம் தனிமமும் புரோமினும் சேர்ந்து வினைபுரிந்து அடர் பழுப்பு நிறத்தில் உருத்தேனியம்(III) புரோமைடு உருவாகிறது. 400 பாகை செல்சியசு வெப்பநிலைக்கு மேல் இச்சேர்மம் சிதைவடைகிறது.
# உருத்தேனியம்(III) புரோமைடு

## தயாரிப்பு

720 கெல்வின் வெப்பநிலை மற்றும் 20 பார் அழுத்தத்தில் உருத்தேனியம் தனிமமும் புரோமினும் சேர்ந்து உயர் வெப்பநிலையில் வினைபுரிந்தால் உருத்தேனியம்(III) புரோமைடு உருவாகும் :  
:2 Ru + 3 Br<sub>2</sub> → 2 RuBr<sub>3</sub>
# உருத்தேனியம்(III) புரோமைடு

## கட்டமைப்பு

உருத்தேனியம்(III) புரோமைட்டின் படிக அமைப்புகளில் இணையான (RuBr<sub>3</sub>)∞ நெடுவரிசைகள் உள்ளன. 384 கெல்வின் வெப்பநிலையில் அதாவது 110 பாகை செல்சியசு வெப்பநிலையில் உருத்தேனியம்(III) புரோமைடு கட்டமாற்றத்திற்கு உட்படுகிறது. இம்மாற்றத்தின் போது நீண்டும் குறுகியும் மாறி மாறி உள்ள Ru-Ru தூரங்களைக் கொண்ட Pnmm இடக்குழுவிலுள்ள நேர்சாய்சதுரக் கட்டமைப்பிலிருந்து TiI<sub>3</sub> போன்ற P63/mcm இடக்குழுவில் (சராசரியாக) சமமான Ru-Ru தூரத்துடன் கூடிய ஓர் ஒழுங்கற்ற அறுகோணக் கட்டமைப்பிற்கு மாறுகிறது.
# ஐரோப்பிய விண்வெளிக் கண்காணிப்பு

**ஐரோப்பிய விண்வெளிக் கண்காணிப்பு** (எசுட்டிராக்-ESTRACK) என்பது ஐரோப்பிய விண்வெளி நிறுவனத்திற்குச் சொந்தமான பல தரை விண்வெளிக் கண்காணிப்புக் நிலையங்களைக் கொண்டுள்ள ஒரு வலைப்பின்னல். இது செருமனியில் உள்ள ஐரோப்பிய விண்வெளி செயல்பாட்டு மையத்தால் (ESOC) இயக்கப்படுகிறது. இந்த நிலையங்கள் பல்வேறு எசா(ESA) விண்கலங்களைப் பேணுகின்றன. இவை தரை நிலையங்களுக்கும் எக்சுஎம்எம் - நியூட்டன், மார்சு எக்சுபிரசு, பெபிகொலம்போ, கயா போன்ற அறிவியல் ஆய்விகளுக்கு இடையிலான தகவல்தொடர்புகளை எளிதாக்குகின்றன. இதே போன்ற வலைப்பின்னல்களை அமெரிக்கா, சீனா, உருசியா, யப்பான், இந்தியா போன்ற நாடுகளும் இயக்குகின்றன.
# நையோபியம்(IV) அயோடைடு

## பண்புகள்

சாம்பல் நிறத்தில் திண்மமாகக் காணப்படும் நையோபியம்(IV) அயோடைடு தண்ணீருடன் வினையில் ஈடுபடுகிறது. இப்படிகமானது விளிம்புகளால் இணைக்கப்பட்ட NbI<sub>6</sub> எண்முகியால் உருவாகிறது மற்றும் Nb-Nb பிணைப்புகளையும் கொண்டுள்ளது. 348 முதல் 417 பாகை செல்சியசு வெப்பநிலையில் நையோபியம்(IV) அயோடைடின் படிக அமைப்பு மாற்றமடைகிறது. நையோபியம்(IV) அயோடைடு மிக அதிகமான அழுத்தத்தின் கீழ் ஓர் உலோகமாக மாறுகிறது.
# சங்கர் வாமன் தாண்டேகர்

**சங்கர் வாமன் தாண்டேகர்** (*Shankar Vaman Dandekar*) இந்தியாவின் மகாராட்டிர மாநிலத்தைச் சேர்ந்த ஒரு தத்துவஞானியும் கல்வியாளருமாவார். சோனோபந்து தண்டேகர் என்றும் அழைக்கப்பட்ட இவர் 1896 ஆம் ஆண்டு பிறந்தார்.  
மகாராட்டிர மாநிலத்தை மையமாகக் கொண்ட வர்க்காரி என்ற வைணவ பக்தி இயக்க வாழ்க்கை முறையை முன்னெடுத்தவர்களில் இவர் முக்கியமானவராக இருந்தார். சங்கர் வாமன் தாண்டேகர் புனேவில் உள்ள சர் பரசுராம்பாவ் கல்லூரியின் தத்துவப் பேராசிரியராகவும், முதல்வராகவும் பல ஆண்டுகள் பணியாற்றினார்.  
சங்கர் வாமன் தாண்டேகர் சமசுகிருதம் மற்றும் மராத்தி மொழிகளில் பல இந்து மத நூல்களைத் திருத்தி வெளியிட்டார்.  
சங்கர் வாமன் தாண்டேகர் 1968 ஆம் ஆண்டு காலமானார்.
# கெப்போங் கொமுட்டர் நிலையம்

**கெப்போங் கொமுட்டர் நிலையம்** (ஆங்கிலம்: *Kepong Commuter Station* மலாய்: *Stesen Komuter Kepong*); சீனம்: 甲洞通勤站) என்பது மலேசியா, கோலாலம்பூர், பெட்டாலிங் மாவட்டம், கெப்போங் நகரில் அமைந்துள்ள ஒரு கொமுட்டர் தொடருந்து நிலையம் ஆகும். இந்த நிலையம் 1892-ஆம் ஆண்டில் இருந்து செயல்படுகிறது. நவம்பர் 1995-இல் மீண்டும் கட்டப்பட்டு மின்மயமாக்கப்பட்டது.  
இந்த நிலையம் கெப்போங் நகரின் மையப் பகுதியில், தாமான் கெப்போங் (*Taman Kepong*) எனும் வீட்டுமனைப் பகுதியில் அமைந்துள்ளது. அத்துடன் கெப்போங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது.
# கெப்போங் கொமுட்டர் நிலையம்

## பொது

கெப்போங் கொமுட்டர் நிலையம், கெப்போங் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காக கட்டப்பட்டது. கெப்போங் சென்ட்ரல் நிலையம், அதே பகுதியில் சேவை செய்கிறது. கெப்போங் சென்ட்ரல் நிலையம், கெப்போங் கொமுட்டர் நிலையத்தில் இருந்து 1 கி.மீ. தொலைவில் அமைந்துள்ளது.  
2006-ஆம் ஆண்டு ஜூலை 1-ஆம் தேதி திறக்கப்பட்ட கேடிஎம் கொமுட்டர் சேவைக்கு இந்த நிலையம் புதிய கூடுதல் சேவையை வழங்குகிறது.
# கெப்போங் கொமுட்டர் நிலையம்

## பொது

### பெரிய வாகன நிறுத்துமிடம்

கேடிஎம் கொமுட்டர் தவிர வேறு எந்த தொடருந்து அமைப்புகளும் இங்கு இயங்காததால், இந்த தொடருந்து நிலையத்தில் குறிப்பிட்ட நேரங்களில் பயணிகளால் நிரம்பியிருக்கும். 2013-ஆம் ஆண்டில், பயணிகள் பயன்படுத்தும் வாகனங்களின் எண்ணிக்கைக்கு வசதியாக ஒரு பெரிய வாகன நிறுத்துமிடம் கட்டப்பட்டது.  
அதற்காக அங்கு இருந்த ஒரு பசுமை பூங்காவின் நிலம் பயன்படுத்தப்பட்டது. அதனால் அங்கு வசிக்கும் குடியிருப்பாளர்கள் சிலரின் எதிர்ப்பையும் எதிர்கொள்ள வேண்டிய நிலை ஏற்பட்டது.  
டாமன்சாரா-பூச்சோங் விரைவுச்சாலை (*Damansara-Puchong Expressway*), கூச்சிங் சாலை, கோலாலம்பூர் மத்திய வட்டச் சாலை 2 (*Kuala Lumpur Middle Ring Road 2*) (**MRR2**), ஈப்போ சாலை ஆகியவை முக்கியமான அணுகல் சாலைகள். ரேபிட் கேஎல் பேருந்து மற்றும் மெட்ரோ பேருந்துகள் இங்கு போக்குவரத்தை வழங்குகின்றன.
# கெப்போங் கொமுட்டர் நிலையம்

## கெப்போங் நகரம்

கெப்போங், (*Kepong*) நகரம் கோலாலம்பூர் கூட்டாட்சி நிலப்பகுதியில் அமைந்து உள்ள ஒரு பெருநகரம். ’கெப்போங்’ என்பது ஒரு மலாய்ச் சொல். "சூழ்" அல்லது "சுற்று" என்று பொருள். இந்த நகரம் ஒரு மலைத்தொடரால் சூழப்பட்டு உள்ளது. அதனால் அந்தப் பெயர் வைக்கப்பட்டு இருக்கலாம்.  
கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் இந்த நகரம் அமைந்து உள்ளது. இந்த நகரத்திற்கு அருகாமையில் டாமன்சாரா (சிலாங்கூர்), கெப்போங், குவாங் மற்றும் கோலா சிலாங்கூர் நகரங்கள் உள்ளன.
# கெப்போங் கொமுட்டர் நிலையம்

## பொது

2015-ஆம் ஆண்டில் இருந்து, கெப்போங் நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.
# கெப்போங் கொமுட்டர் நிலையம்

## பொது

### அடிப்படை வசதிகள்

கெப்போங் கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# கெப்போங் கொமுட்டர் நிலையம்

## பொது

### சேவைகள்

கெப்போங் கொமுட்டர் நிலையம், கெப்போங் நகரத்திற்கும், அதன் புறநகர்ப் பகுதிகளுக்கும் மற்றும் கெப்போங் நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. கெப்போங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் கெப்போங் நகரத்திற்கான முக்கிய தொடருந்து முனையமாகவும் செயல்படுகிறது.
# மோகித் குப்தா

**மோகித் குப்தா** (*Mohit Gupta*) இந்தியாவின் புது தில்லியில் உள்ள கோ.ப. மருத்துவமனை மற்றும் மௌலானா ஆசாத் மருத்துவக் கல்லூரியில் இருதயவியல் பேராசிரியராக உள்ளார். பிரம்மா குமாரிகள் இயக்கத்துடன் குப்தா தொடர்பு கொண்டிருந்தார்.  
தில்லியிலுள்ள இந்திரபிரசுத்தா தொழில்நுட்ப நிறுவனமும் தில்லி கோ.ப மருத்துவமனை மற்றும் ஆர்வர்டு மருத்துவப் பள்ளியின் இருதயநோய் நிபுணர்கள் இணைந்து உருவாக்கிய செயற்கை நுண்ணறிவு மாதிரி. திட்டத்தின் முதன்மை ஆய்வாளராக குப்தா இருந்தார். மாரடைப்புக்குப் பிந்தைய தோல்வியைத் தடுக்க தில்லி மருத்துவர்கள் ஓர் அமைப்பை உருவாக்கினர். மாரடைப்பால் பாதிக்கப்பட்ட 30 நாட்களுக்குள் நோயாளி இறக்கும் வாய்ப்பு அல்லது உயிர் பிழைக்கும் வாய்ப்புகளை கணிப்பதற்காக இந்த மாதிரி சிறப்பாக வடிவமைக்கப்பட்டுள்ளது. 2018 ஆம் ஆண்டில், மருத்துவத் துறையில் இவர் ஆற்றிய பணிக்காக இந்திய அரசாங்கம் இருதயவியல் துறையில் சிறந்த மருத்துவர் என்ற பெருமையை இவருக்கு வழங்கியது. குப்தா இந்தியாவின் புது தில்லியில் வசிக்கிறார்.
# அர்சியா மோன்சு

**அர்சியா மோன்சு** (*Arsia Mons*) / ˈɑːrsiə ˈmʃnz / என்பது செவ்வாய்<nowiki/>க் கோளின் நிலநடுவரைக்கு அருகில் தெற்கே உள்ள தார்சிசு உப்பலில் உள்ள மூன்று எரிமலைகள் (கூட்டாக தார்சிசு மான்ட்டெசு என்று அழைக்கப்படுகின்றன) ஆகும் . அதன் வடக்கே பாவோனிசு மோன்சும் மேலும் அதற்கு வடக்கே அசுக்கிரேயசு மோன்சும் உள்ளன. சூரிய மண்டலத்தின் மிக உயரமான எரிமலை ஒலிம்பசு மான்சுவா அதன் வடமேற்கில் உள்ளது. ஜியோவானி சியாபரெல்லி வரைபடத்தில் உள்ள அதனுடன் தொடர்புடைய தெறிதிறக் கூறுபாட்டிலிருந்து அதன் பெயர் வந்தது , இதற்கு அவர் புகழ்பெற்ற உரோமானிய காடான அர்சியா சில்வாவின் பெயரால் பெயரிட்டார். வரலாற்றியலாக இது பெயர் மாற்றப்படுவதற்கு முன்பு நாட**சு கார்டி** (கார்டிய முடிச்சு) என்று அழைக்கப்பட்டது.
# அர்சியா மோன்சு

## கட்டமைப்பு.

அர்சியா மோன்சு என்பது ஒரு கவச எரிமலை ஆகும் , இது ஒப்பீட்டளவில் குறைந்த சாய்வுடன் உச்சியில் ஒரு பெரிய கால்டெராவுடன் உள்ளது. மூன்று தார்ஸிசு மான்ட்டெசு எரிமலைகள் தெற்கே உள்ள இது நிலநடுவரைக்குத் தெற்கே உள்ள ஒரே பெரிய தார்சிசு எரிமலை ஆகும்.
# அர்சியா மோன்சு

## பனிப்பாறைகள்

அண்மை ஆய்வுகள் ஆர்ஸியா மோன்ஸில்உயர், தாழ் உயரங்களில் உள்ள பனிப்பாறைகள் இருப்பதற்கான சான்றுகளை வழங்குகின்றன. தொடர்ச்சியான இணையான முகடுகள் பனிப்பாறைகளால் வீசப்பட்ட முறம்புகளை ஒத்திருக்கின்றன. மற்றொரு பகுதி தரையின் கீழ் உருகி ஒரு குமிழ் நிலப்பரப்பை உருவாக்கியது போல் தெரிகிறது. கீழ் பகுதியில் மடல் உள்ளது மற்றும் கீழ்நோக்கி பாய்கிறது. இந்த மடல் கூறுபாடு இன்னும் ஒரு பனி மையத்தைக் கொண்டிருக்கலாம் , இது ஒரு மெல்லிய பாறைகளால் மூடப்பட்டிருக்கும் , இது பனிக்கட்டி பதங்கமாதலைத் தடுத்துள்ளது.
# அர்சியா மோன்சு

## வாய்ப்புள்ள குகை நுழைவாயில்கள்

2007 ஆம் ஆண்டு நிலவரப்படி , அர்சியா மோன்சின் பக்கங்களின் செயற்கைக்கோள் படங்களில் ஏழு குகை நுழைவாயில்கள் அடையாளம் காணப்பட்டுள்ளன. அவை முறைசாரா முறையில் தேனா, சோலே, வெண்டி, அன்னி, அபே, நிக்கி, ஜீன்னே என்று அழைக்கப்படுகின்றன , மேலும் அவை எரிமலை குழாய்க் கூரைச் சரிவால் உருவாக்கப்பட்ட இசுலைட்களை ஒத்திருக்கின்றன.  
- தேனா (′′05′′02′′S 239′′03′′40′′E / 6.084′′S 239.061′′E / .084′239.061′′
- சோலே (17′′46′′S 239′′1135′′E / .296′′S 239.193′′E / - 4.296′′ 239.193′
- வெண்டி (8′′05′′56′′S 240′′14′′31′′E / 8.099′′S 240.242′′E / .099.0242′′E /
- அன்னி (16′′01′′S 240′′18′′E / 6.267′′S 240.05′′E / 6.267′′ 240.05′′
- அபேவும் நிக்கியும் (′′29′′53′′S 240′′20′′56′′E / 8.498′′S 240.349′′E / - 8.498×240.349′′
- ஜீன் ( 241′′15′′32′′E / 5.636′′S 2411.559′′E / - 5.636′′ 241.259′′E  
சுற்றுவட்டப் பகுதிகளின் வெப்பநிலை , சுற்றியுள்ள நிலத்தின் வெப்பநிலையில் ஏற்படும் மாற்றத்தைவிட , மூன்றில் ஒரு பங்கு மட்டுமே , பகலில் இருந்து இரவு வரை மாறுபடுகிறது. இது புவியில் உள்ள பெரிய குகைகளை விட மாறுபடும் என்றாலும் , ஆழமான குழிகள் இருப்பதற்கும் வாய்ப்புள்ளது. இருப்பினும் , மிகவும் உயரமான நிலப்பரப்பின் காரணமாக , அவை எந்த வகையான செவ்வாய்க் கோள் வாழ்க்கைக்கும் புகலிடம் வழங்க முடியும் என்பதற்கு வாய்ப்பில்லை.  
ஒரு கூறுபாட்டின் மிக அண்மைப் புகைப்படம் சூரிய ஒளி ஒரு பக்க சுவரை ஒளிரச் செய்வதைக் காட்டுகிறது , இது ஒரு பெரிய நிலத்தடி இடத்திற்கான நுழைவாயிலை விட செங்குந்த்தான குழியாக இருக்க வாய்ப்புள்ளது. இருப்பினும் , இந்தக் கூறுபாட்டின் இன்ட்டான நிலை, இது 178 மீட்டர் ஆழத்தில் இருக்க வேண்டும் என்பதைக் குறிக்கிறது.
# நெப்டியூனியம் ஈரார்சனைடு

**நெப்டியூனியம் ஈரார்சனைடு** (*Neptunium diarsenide*) NpAs<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் ஆர்சனிக்கும் சேர்ந்து இந்த இருமச் சேர்மம் உருவாகிறது.
# நெப்டியூனியம் ஈரார்சனைடு

## தயாரிப்பு

நெப்டியூனியம் ஐதரைடுடன் ஆர்சனிக்கு தனிமத்தை விகிதவியல் அளவுகளில் சேர்த்து சூடுபடுத்தினால் நெப்டியூனியம் ஈரார்சனைடு உருவாகிறது
:  
::<math>\mathsf{ NpH_x + 2As \ \xrightarrow{450^oC}\ NpAs_2 + (x/2)H_2 }</math>
# நெப்டியூனியம் ஈரார்சனைடு

## இயற்பியல் பண்புகள்

நெப்டியூனியம் ஈரார்சனைடு P4/nmm என்ற இடக்குழுவில் a = 0.3958 நானீமீட்டர், c = 0.8098 நானீமீட்டர் என்ற செல் அளபுருக்களுடன் நாற்கோணகப் படிகத் திட்டத்தில் படிகமாகிறது.
# இக்பால் நரேன்

**இக்பால் நரேன்** (*Iqbal Narain*) இந்தியாவைச் சேர்ந்த ஒரு கல்வியாளரும் சமூக விஞ்ஞானியுமாவார். 1930 ஆம் ஆண்டில் இவர் பிறந்தார். பனாரசு இந்து பல்கலைக்கழகத்தின் 16 ஆவது துணைவேந்தராக இவர் பணியாற்றியுள்ளார். அரசியல் அறிவியல் மதிப்பாய்வு என்ற செய்தி இதழின் தலைமை ஆசிரியராகவும், பல அரசாங்கக் குழுக்களின் உறுப்பினராகவும் இருந்தார். பொருளாதார மற்றும் அரசியல் வார இதழில் இவர் கட்டுரைகள் எழுதினார். இராசத்தான் பல்கலைக்கழகத்தின் துணைவேந்தராகவும் இக்பால் நரேன் பணியாற்றியுள்ளார். 1996 ஆம் ஆண்டில் இக்பால் நரேன் காலமானார்.
# கரிக்கோல் துருவி

**கரிக்கோல் துருவி** (pencil sharpener அயர்லாந்தில் ஒரு **பாரர்** அல்லது **டாப்பர்** ) என்பது ஒரு கரிக்கோலின் எழுதும் புள்ளியை கூர்மைப்படுத்துவதற்கான ஒரு கருவியாகும். இவற்றை கைமுறையாகவோ அல்லது மின்சார இயக்கி மூலமாகவோ இயக்கலாம்.
# கரிக்கோல் துருவி

## வரலாறு

பிரத்யேகமாக கரிக்கோல் துருவிகள் உருவாகும் முன், கத்தியால் கூர்மைப்படுத்தப்பட்டது .  
1822 ஆம் ஆண்டில் ஒரு பிரெஞ்சு நூலில் CA பவுச்சரின் (பாரிஸ்) கார்கோல் துருவியின் கண்டுபிடிப்பு பற்றி விரிவாக எடுத்துரைக்கப்பட்டது. அவர் படம் பதி கருவி தொடர்பான பணியில் ஈடுபட்டிருந்தபோது கார்கோல்களைக் கூர்மையாக்க ஒரு சாதனம் தேவைப்பட்டது. இவரது யோசனை சர்வதேச அளவில் அங்கீகரிக்கப்பட்டதாக அந்த சமயத்தில் வெளியான செருமானிய இலக்கியங்கள் கூறுகின்றன. ஆனால் பௌச்சர் தனது கரிக்கோல் துருவிக்கு காப்புரிமை பெற விண்ணப்பிக்கவில்லை  
பிரெஞ்சு கணிதவியலாளர் பெர்னார்ட் லாசிமோன் (லிமோஜஸ்) 1828 ஆம் ஆண்டில் கரிக்கோல் துருவிக்கான காப்புரிமையினைப் பெற விண்ணப்பித்தார். இவரது காப்புரிமையைப் பயன்படுத்தி பாரிஸில் உள்ள வர்ணபூச்சு ஆபரணக் கடையான *பினான்ட்* மூலம் தயாரிக்கப்பட்டு விற்கப்பட்டன.  
1830கள் மற்றும் 1840களில், பாரிசைச் சேர்ந்த சில பிரெஞ்சு மக்கள், பிரான்சுவா ஜோசப் லாஹவுஸ் போன்ற எளிய பென்சில் கூர்மைப்படுத்தும் கருவிகளை உருவாக்குவதில் ஈடுபட்டிருந்தனர். இந்த சாதனங்கள் ஓரளவு விற்பனை செய்யப்பட்டன. 1847 ஆம் ஆண்டில், பிரெஞ்சு பிரபுவான தியரி டெஸ் எஸ்டிவாக்ஸ், நவீன வடிவத்தில் எளிமையான கையடக்கக் கருவியினைக் கண்டுபிடித்தார். முதல் அமெரிக்கக் கரிக்கோல் துருவியானது 1855 இல் பேங்கோர், மைனேவைச் சேர்ந்த வால்டர் கிட்ரெட்ஜ் ஃபாஸ்டர் என்பவரால் காப்புரிமை பெற்றது இவர் உலகின் முதல் கரிக்கோல் துருவிக்கான நிறுவனத்தை நிறுவி எளிமையாக (கையடக்க அளாவிலான) துருவிகளை பெரிய அளவில் உற்பத்தி செய்து விற்பனை செய்தார்.சில ஆண்டுகளுக்குப் பிறகு, ஐரோப்பாவிலும் "அமெரிக்கன் கரிக்கோல் துருவி" என்று விற்கப்பட்டன.
# ஐரோவாசிய மலைமூக்கான்

**மலை மூக்கான்** (*Eurasian woodcock*) என்பது மிதவெப்ப மண்டல மற்றும் துணையார்க்டிக் ஐரோவாசியாவில் காணப்படும் ஒரு நடுத்தர-சிறிய அளவிலான பறவையாகும். சிவப்பும், பழுப்பும் கலந்த உடலின் மேற்பகுதியும், பழுப்பு கலந்த மஞ்சள் நிறம் கொண்ட கீழ்ப்பகுதியும் இப்பறவையின் வாழ்விடத்திற்கு ஏற்ற ஒரு உருமறைப்பாக உள்ளது. இதன் பார்வை 360 பாகை கொண்டதாக உள்ளது. அதற்கு வசதியாக இதன் கண்கள் உயரப் பின் தள்ளி அமைந்துள்ளன. மேலும் இதன் நீண்ட, உணர்திறன் கொண்ட அலகு மூலம் உணவுக்காக சேற்றில் துழவாவுகின்றது. நிலம் உறைந்திருக்கும் போது குளிர்ந்த காலநிலையில் அது பாதிக்கப்படும்.  
வசந்த காலத்தில் அந்தி சாயும் நேரத்தில் காதலூடாட்ட விளையாட்டுகளை செய்தபடி ஆண் பறக்கிறது. பெண் பறவைகள் பறக்கும் போது சில சமயங்களில் குஞ்சுகளை தன் கால்களுக்கு இடையில் சுமந்து செல்லும் என்று பரவலாக நம்பப்படுகிறது, இருப்பினும் இதற்கான சான்றுகள் முற்றிலும் இல்லை. உலகில் இந்தப் பறவைகளின் எண்ணிக்கை 14 மில்லியன் முதல் 16 மில்லியன் வரை இருக்கலாம் என மதிப்பிடப்பட்டுள்ளது.
# ஐரோவாசிய மலைமூக்கான்

## விளக்கம்

முதிர்ந்த பறவைகள் நீளமும் அதில், நீண்ட நேரான அலகும் கொண்டிருக்கும். மேலும் நாளமான இறக்கைகள் கொண்டவை. மலை மூக்கான் அதன் வனப்பகுதி வாழ்விடத்திற்கு ஏற்றவாறு உருமறைப்பைக் கொண்டுள்ளது. இதன் கண்கள் தலையில் உயரப் பின் தள்ளி அமைந்து உள்ளது. இது 360 பாகை ஒற்றைக்கண்ணர் பார்வையை அளிக்கிறது.  
இதன் இறக்கைகள் வட்டமானது. மேலும் இதன் அலகின் அடிப்பகுதி கருமையான முனையுடன் சதை நிறத்தில் இருக்கும். இதன் கால்கள் சாம்பல் நிறத்தில் இருந்து இளஞ்சிவப்பு வரை மாறுபடும். இந்த இனம் பால் ஈருருமை கொண்டது. ஆண் பறவை பெண் பறவையை விட பெரியது. இருப்பினும் பாலினங்களை புலத்தில் பிரித்தறிய முடியாது.
# ஐரோவாசிய மலைமூக்கான்

## பரவலும் வாழ்விடமும்

உலகின் மூன்றில் ஒரு பங்கு ஐரோவாசியா மலை மூக்கான்கள் இனப் பறவைகள் ஐரோப்பா கண்டத்தில் உள்ளன. கண்டத்தில் உள்ள 90%க்கும் அதிகமான பறவைகள் உருசியா மற்றும் ஃபெனோஸ்காண்டியாவில் இனப்பெருக்கம் செய்கின்றன. இவற்றின் இனப்பெருக்கம் ஃபெனோஸ்காண்டியாவிலிருந்து நடுநிலக் கடல் மற்றும் கேனரி தீவுகள் மற்றும் மேற்கு ஐரோப்பாவிலிருந்து உருசியா வரை நீண்டுள்ளது. அசோரசில் உள்ள பறவைகள் ஐரோப்பாவின் பிரதான நிலப்பகுதியிலிருந்து தனிமைப்படுத்தப்பட்டுள்ளது. இதன் விளைவாக இவற்றிற்கிடையே நுட்பமான மரபணு வேறுபாடு ஏற்பட்டுள்ளது.  
இது மிதவெப்ப மண்டல மற்றும் துணையார்டிக் ஐரோவாசியாவின் பெரும்பாலான பகுதிகளில் காணப்படும் மலை மூக்கான் ஆகும். வடக்கு மற்றும் ஆசியாவில் இனப்பெரும் செய்யும் பறவைகள் முறையே தெற்கு ஐரோப்பா அல்லது இந்திய துணைக்கண்டத்திற்கு வலசை போகின்றன . மிதவெப்ப மண்டல  
மேற்கு ஐரோப்பிய நாடுகள் மற்றும் அட்லாண்டிக் தீவுகளில் இந்தப் பறவைகள் வசிக்கின்றன. வடமேற்கு மற்றும் தெற்கு ஐரோப்பாவில் இனப்பெருக்கம் செய்யும் பறவைகள் வலசை போவதில்லை. பறவைகளின் வசந்தகால இடம்பெயர்வு பிப்ரவரியில் தொடங்குகிறது; இனப்பெருக்கம் செய்யும் பகுதிகளை மார்ச் மற்றும் மே மாதங்களில் அடைகின்றன. மலை மூக்கானின் வசந்த கால இடம்பெயர்வானது வானிலை நிலைமைகளால் பாதிக்கப்படுகின்றது. இருப்பினும் இது அவற்றின் அடுத்தடுத்த இனப்பெருக்கப் பணியில் பெரிய தாக்கத்தை ஏற்படுத்தாது.
ஐரோவாசியன் மலை மூக்கான் பெரிய ஒரு வாழிட எல்லையைக் கொண்டுள்ளது. உலகளாவிய அளவில் 10 மில்லியன் சதுர கிலோமீட்டர்கள் பரப்பளவில் வாழும் இவை 15 மில்லியன் முதல் 16 மில்லியன் வரையிலான எண்ணிக்கை வரை இருக்கும் என மதிப்பிடப்பட்டுள்ளது. இதன் பெரிய வாழிட எல்லை, பெரிய அளவிலான எண்ணிக்கை அளவு ஆகியவற்றின் காரணமாக, இந்த இனங்கள் தீவாய்ப்புக் கவலை குறைந்த இனம் என மதிப்பிடப்பட்டுள்ளது. ஐரோவாசிய மலை மூக்கான் இனப்பெருக்கம் செய்யும் பகுதியில் இவற்றிற்கு மிக முக்கியமான அச்சுறுத்தலாக இருப்பது இதன் வனப்பகுதி துண்டாடப்படுதல் அதிகரித்து வருவதாகும். மேலும் ஆண்டின் பிற காலங்களில் இவை வாழும் பகுதிகளான நிரந்தர புல்வெளிப் பகுதிகளின் அளவு குறைவதும், விவசாய நிலங்கள் தீவிரமாக அதிகரிப்பதும் ஒரு அச்சுறுத்தலாக உள்ளன. மேலும் பறவைக் காய்ச்சலுக்கு இந்த இனங்கள் எளிதில் பாதிக்கப்படுவது எதிர்காலத்தில் தாக்கத்தை ஏற்படுத்தலாம்.
# ஐரோவாசிய மலைமூக்கான்

## நடத்தை

ஐரோவாசிய மலை மூக்கான்கள் விடியலிலும் அந்தி வேளையிலும் மிகவும் சுறுசுறுப்பாக இரைதேடு. பகலில் அரிதாகவே இரைதேடும். இவை ஆந்தை- அல்லது வௌவால் போன்ற ஓரளவு பறக்கும் தன்மை கொண்டவை. மலை மூக்கான் இடம்பெயரும் போது அதாவது திறந்த வெளியைக் கடக்கும்போது வேகமாகவும் நேரடியாகவும் பறக்கும், ஆனால் வனப்பகுதியில் முறுக்கியும் படபடப்புடனும் ஒழுங்கற்ற முறையில் பறக்கும். இவை பொதுவாக தனித்தனியாகவே இடம்பெயர்கின்றன, ஆனால் வானிலை அல்லது புவியியல் சூழ்நிலைகளினால் இவை ஓன்றாக கூடலாம்.
# ஐரோவாசிய மலைமூக்கான்

## நடத்தை

### இனப்பெருக்கம்

சியாங் மாய் நகர, டோய் இன்டனான் தேசியப் பூங்காவில் உள்ள ஐரோவாசியன் மலை மூக்கான்]]
ஆண் பறவை ஏப்ரல் மற்றும் சூன் மாதங்களுக்கு இடையில் அந்தி சாயும் நேரத்தில் காதல் ஊடாட்டத்துடன் பறந்து நிகழ்த்துகிறது. அப்போது இனச்சேர்கைக்கானக ஒலி எழுப்புகிறது. ஆண் யூரேசியன் மலை மூக்கனின் குரல் அலைகளை செய்த ஆய்வில், 95% அழைப்புகள் தனிப்பட்ட பறவைகளை நோக்கி அழைக்கபட்டதாக இருக்கலாம் என்பதைக் காட்டுகிறது. மேலும் பறக்கும் ஆண் பறவைகளைக் கணக்கிடுவது இவற்றின் எண்ணிக்கையைக் கண்காணிக்க பொருத்தமான முறை என்று முடிவு செய்யபட்டுள்ளது. பிரிட்டன், சுவிட்சர்லாந்து, பிரான்ஸ் உருசியா உள்ளிட்ட பல்வேறு நாடுகளில் இதன் எண்ணிக்கையை மதிப்பிட இம்முறையை இப்போது பயன்படுத்துகின்றன.  
இது வனப்பகுதி அல்லது புதர்களிடேயே தரையில் கூடு கட்டுகின்றது. தரையில் உதிர்ந்த இலை தழைகளால் மெத்தென்று ஆக்கி கூடு அமைக்கிறது. இது வெளிர் பழுப்பு மற்றும் சாம்பல் நிறப் புள்ளிகள் கொண்ட ஒன்று அல்லது இரண்டு வெள்ளை முட்டைகளை இடும். 21 முதல் 24 நாட்கள் வரை பெண் பறவையால் அடைகாக்கபடும். முட்டைகளின் அளவு மற்றும் எடை , இதில் 5% ஓடு ஆகும். குஞ்சு பொரித்து வெளிவந்த குஞ்சுகள் 15-20 நாட்களுக்குப் பிறகு பறந்து செல்கின்றன, என்றாலும் 10 நாட்களுக்குப் பிறகு அவற்றில் குறுகிய தூரம் பறக்க முடியும். அச்சுறுத்தலுக்கு உள்ளாகும் போது, தாய் பறவை தனது கால்கள், உடல் மற்றும் வால் இடையே, தனது நகங்கள் அல்லது முதுகில் சிறிய குஞ்சுகளை சுமந்து கொண்டு பறக்கும். இந்த நடத்தை அரிதாகவே காணப்படுகிறது.
# ஐரோவாசிய மலைமூக்கான்

## நடத்தை

### உணவு

ஐரோவாசியன் மலை மூக்கான், பொதுவாக யாரின் கண்ணிலும் படாதவாறு நன்கு மறைந்திருந்தவாறு முட்காடுளில் மென்மையான மண்ணில் உணவு தேடும். இவை முக்கியமாக மண்புழுக்களை உண்கின்றன. ஆனால் பூச்சிகள் மற்றும் அவற்றின் குடம்பிகள், நன்னீர் மெல்லுடலிகள், சில தாவர விதைகளையும் சாப்பிடுகின்றன. இவை உணவைக் கண்டுபிடிக்க தரையை கிளறுவதை நம்பியிருப்பதால், தரை உறைந்திருக்கும் போது இவை குளிர் குளிர்கால வானிலையால் பாதிக்கப்படுகின்றன.
# சி. பி. காலின்சு

**கிறித்தோபர் பாரி காலின்சு** (Christopher Barry Collins) ஓர் அண்டவியலாளர் ஆவார். சுட்டீவன் ஆக்கிங்குடன் இணைந்து இவர் பல ஆவணங்களை எழுதியுள்ளார். வாட்டர்லூ பல்கலைக்கழகத்தில் பயன்பாட்டுக் கணிதத்தின் பேராசிரியராக உள்ளார்.  
1972 ஆம் ஆண்டில் கேம்பிரிட்ஜ் பல்கலைக்கழகத்தில் எஃப். ஜெரார்டு பிரீடுலாந்தரின் மேற்பார்வையின் கீழ் காலின்சு தனது முனைவர் பட்டத்தைப் பெற்றார். ஆக்கிங்குடன் அவர் மேற்கொண்ட படைப்புகளில் ஒன்று, 1973 ஆம் ஆண்டு இவர் எழுதிய தட்டைத்தன்மைச் சிக்கலுக்குத் தீர்வு காண மானுடவியல் கொள்கையைப் பயன்படுத்தும் கட்டுரையாகும்.
# சினேகலதா தேசுமுக்கு

**சினேகலதா தேசுமுக்கு** (*Snehlata Deshmukh*, 30 திசம்பர் 1938 – 29 சூலை 2024) என்பவர் இந்தியக் கல்வியாளர் ஆவார். இவர் மகாராட்டிர மாநிலம் மும்பை பல்கலைக்கழகத்தில் 1995-2000 ஆம் ஆண்டு காலத்தில் துணைவேந்தராகப் பணியாற்றினார். சியோன் மருத்துவமனையின் புலத் தலைவராகவும் இவர் இருந்தார். இந்தியாவில் ஒரு சிறந்த குழந்தை அறுவை சிகிச்சை நிபுணராகத் திகழ்ந்தார். மும்பையிலுள்ள அரசர் எட்வர்டு நினைவு மருத்துவமனையின் முன்னோடி மருத்துவரான இவர் பச்சிளங் குழந்தைகள் பிரிவின் முன்னோடி மருத்துவர்களில் ஒருவராகத் திகழ்ந்தார்.  
மருத்துவர் சினேலதா தேசுமுக்கு மதிப்புமிக்க டாடா நினைவு மையத்தின் ஆளும் குழுவின் இணை உறுப்பினராகவும் இருந்துள்ளார். இது இந்திய அரசாங்கத்தின் அணுசக்தித் துறையின் நிர்வாகக் கட்டுப்பாட்டின் கீழ் மானிய உதவி பெறும் ஒரு நிறுவனமாகும். சினேகலதா தனது 85 ஆவது அகவையில் 2024 சூலை 29 அன்று இறந்தார்.
# கிறிசு கிராத்தா

**கிறித்தோபர் மைக்கேல் கிராத்தா** (*Christopher M. Hirata*) (பிறப்பு: நவம்பர் 30,1982) ஓர் அமெரிக்க அண்டவியலாளர் மற்றும் வானியற்பியலாளர் ஆவார்.  
1996 ஆம் ஆண்டில் பன்னாட்டு இயற்பியல் ஒலிம்பியாடு போட்டியில் பொற்பதக்கம் வென்றபோது கிராத்தாவுக்கு 13 வயதாகும். கிராத்தா 2001 ஆம் ஆண்டில் கால்டெக்கில் இயற்பியலில் இளங்கலை பட்டம் பெற்றார். 2005 ஆம் ஆண்டில் பிரின்சுடன் பல்கலைக்கழகத்தில் உரோஸ் செல்ஜாக் மேற்பார்வையின் கீழ் வானியற்பியலில் முனைவர் பட்டம் பெற்றார் (தலைப்பு: " பலவீனமான ஈர்ப்பு வில்லைக் கோட்பாடும் தரவு பகுப்பாய்வும் "). 2005 முதல் 2007 வரை அவர் உயர் ஆய்வு நிறுவனத்தில் வருகைதரு அறிஞராக இருந்தார். 2006 முதல் 2012 வரை அவர் உதவி பேராசிரியராகவும் பின்னர் கால்டெக்கில் முழுப் பேராசிரியராகவும் இருந்தார் , அடுத்த கல்வியாண்டில் ஓகியோ மாநிலப் பல்கலைக்கழகத்திற்கு அதே தகுதியில் சென்றார். இவர் தற்போது அப்பல்கலைக்கழகத்தின் அண்டவியல், வானியற்பியல் மையத்தில் (CCAPP) பேராசிரியராக உள்ளார்.
# கிறிசு கிராத்தா

## ஆராய்ச்சி

அண்ட நுண்ணலைப் பின்னணி, இருண்ட ஆற்றல், புடவியின் பால்வெளிகளின் விரிவாக்கம், பெரிய அளவிலான புடவிக் கட்டமைப்பை விரைவுப்படுத்துதல் இந்தக் கட்டமைப்புகளின் உருவாக்கம் - மீள்மின்னனாக்க ஊழி, அண்டவியல் கருவியாக ஈர்ப்பு வில்லைகள்) ஆகியவை கிராத்தாவின் ஆராய்ச்சி முதன்மை ஆய்வுப் புலங்களாகும். கிராத்தா கோட்பாடும் நோக்கீட்டுத் தரவுகளின் பகுப்பாய்வும் தொலைநோக்கிகளின் வடிவமைப்பில் (குறிப்பாக நாசாவின் அடுத்த தலைமுறை விண்வெளித் தொலைநோக்கிகள்) செயல்படுகிறது. அவரது கவனம் அண்டவியல் மற்றும் இருண்ட ஆற்றல் மீதே உள்ளது.  
பல்துறை கணினி ஆய்வுகள் , கோட்பாட்டு ஆய்வுகள், கருவி மேம்பாடு உள்ளிட்ட நோக்கீட்டு வானியல் ஆகியவற்றை இணைக்கும் துல்லிய அண்டவியலின் முன்னணி வல்லுராக கிராத்தா கருதப்படுகிறார்.  
2010 ஆம் ஆண்டில் திமித்ரி செலியாக்கோவிச்சுடன் இணைந்து , புடவி முதல் கட்டமைப்புகள் உருவானதைக் கணக்கிடுவதற்கான அண்டவியல் சிற்றலைவுக் கோட்பாட்டில் முன்னறியாத விளைவைச் சுட்டிக்காட்டினர். இது அடர்துகள் ஊடகத்தில் ஒலியின் வேகம் (இருண்ட பொருளுக்கு மாறாக) வெகுவாகக் குறைந்துவிட்டது என்ற உண்மையை அடிப்படையாகக் கொண்டது. மீளாக்க ஊழியில்முதல் அணுக்கள் உருவாகும்போது (சார்பியல் முதல் வெப்ப விரைவுகள் வரை) இது அடர்துகள் ஊடகத்தின் மீயொலிவேக ஓட்டங்களுக்கு வழிவகுத்தது.இதுஇருபடி சிற்றலைவு மொழியில், வேகமாக நகரும் இருண்ட பொருளின் ஈர்ப்பு விசையின் தாக்கத்தின் கீழ் செயல்பட்டது. கிராத்தா, செலியாக்கோவிச்சின் கூற்றுப்படி , இது கவனிக்கக்கூடிய விளைவுகளுடன் முதல் கட்டமைப்புகளின் உருவாக்கத்தை அடக்கிவைப்பதற்கு வழிவகுத்தது.  
பிறருடன் சேர்ந்து , துகள் இயற்பியலின் அடிப்படை கேள்விகள் மற்றும் புதிய கண்காணிப்புத் திட்டங்களை உருவாக்குவதற்கான பரிந்துரைகள் குறித்த வாய்ப்புள்ல கருதுகோள்களுக்காக வானியல் தரவுகளிலிருந்து தகவல்களைப் பகுப்பாய்வு செய்வதற்கான ஒரு திட்டத்தை அவர் தொடங்கினார். புடவியின் முடுக்கம் இருண்ட ஆற்றலைக் குறிக்கிறதா ( கூடுதல் மாறும் அளவன் புலத்துடன்பொது சார்பியலைத் தக்கவைத்துக்கொள்வது) அல்லது பொது சார்பியல் கோட்பாட்டின் மாற்றத்தைக் குறிக்கிறதா என்பது ஒரு மைய கேள்வி.  
அவர் நாசாவின் முன்மொழியப்பட்ட நான்சி கிரேசு உரோமன் விண்வெளி தொலைநோக்கியில் (முன்பு வைட்பீல்டு அகச்சிவப்பு அளக்கை விண்வெளி தொலைநோக்கி என்று பெயரிடப்பட்டது) உறுப்பினராக உள்ளார்.
# கிறிசு கிராத்தா

## பாராட்டுகள்

- 2012 - குடியரசு தலைவர் தொடக்கநிலை வாழ்க்கைப்பணி விருது (PECASE)
- 2013 - சைமன்சு அறக்கட்டளை ஆய்வாளர்
- 2014 - எலன் பி. வார்னர் பரிசு
- 2018 - புடவியில் முதல் பால்வெளிகளின் உருவாக்கத்தைப் புரிந்துகொள்வதற்கும் , துல்லியமான அண்டவியலின் மிக திறன்வாய்ந்த கருவிகளைக் கூர்மைப்படுத்துவதற்கும் பயன்படுத்துவதற்கும் அடிப்படை பங்களிப்புகளுக்கான இயற்பியல் புதிய ஒரைசன்சு திருப்புரிசு
# காரி என்கிவிசுட்டு

**காரி - பெக்கா என்குவிசுட்டு** (பிறப்பு: பிப்ரவரி 16,1954) கெல்சின்கி பல்கலைக்கழகத்தின் இயற்பியல் அறிவியல் துறையில் அண்டவியல் பேராசிரியராக உள்ளார். 1983 ஆம் ஆண்டில் என்குவிசுட்டு கோட்பாட்டு இயற்பியலில் முனைவர் பட்டம் வழங்கப்பட்டது.  
என்குவிசுட்டு ஐயுறவுவாதி; பின்லாந்து ஐயுறவுவாதக் கழகத்தின் அறிவியல் ஆலோசனைக் குழுவின் தலைவராகவும் , இயற்பியலை பரப்ப பல புத்தகங்களையும் எழுதியுள்ளார்.  
1997 ஆம் ஆண்டில் என்குவிசுட்டுக்கு துகள் இயற்பியல் மற்றும் அண்டவியல் ஆகியவற்றில் அவரது அரிய பணிகளுக்காக மேக்னசு எர்ன்ரூத் அறக்கட்டளை இயற்பியல் விருது வழங்கப்பட்டது.  
1999 ஆம் ஆண்டில் , *ஒலிமிசன் போர்ட்டில்லா* (Óat the Gates of Being) என்ற அவரது புத்தகத்திற்காக புனைகதை அல்லாத பின்லாந்தின் மிக முதன்மையான விருது அவருக்கு வழங்கப்பட்டது.  
என்குவிசுட்டு 2019 இல் கெல்ல்சின்கி பல்கலைக்கழகத்தில் இருந்து ஓய்வு பெற்றார்.
# சிகாம்புட் கொமுட்டர் நிலையம்

**சிகாம்புட் கொமுட்டர் நிலையம்** (ஆங்கிலம்: *Segambut Commuter Station* மலாய்: *Stesen Komuter Segambut*); சீனம்: 泗岩末) என்பது மலேசியா, கோலாலம்பூர், பெட்டாலிங் மாவட்டம், சிகாம்புட் நகரில் அமைந்துள்ள ஒரு கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் அமைந்துள்ள இந்த நிலையம் 1892-ஆம் ஆண்டில் இருந்து செயல்படுகிறது. நவம்பர் 1995-இல் மீண்டும் புதிதாகக் கட்டப்பட்டு மின்மயமாக்கப்பட்டது.  
இந்த நிலையம் சிகாம்புட் நகரின் மையப் பகுதியில், தாமான் சேசாத்திரா (*Taman Sejahtera*) எனும் வீட்டுமனைப் பகுதியில் அமைந்துள்ளது. அத்துடன் கெப்போங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது. மலேசியாவில் மிகப் பழைமையான தொடருந்து நிலையங்களில் இதுவும் ஒன்றாகும். அத்துடன், 1990-ஆம் ஆண்டுகளில் ஈயமண் கொண்டு செல்வதற்குப் பயன்படுத்தப்பட்ட தொடருந்து நிலையங்களில் இந்த நிலையமும் வரலாறு படைக்கின்றது.
# சிகாம்புட் கொமுட்டர் நிலையம்

## பொது

சிகாம்புட் கொமுட்டர் நிலையம், சிகாம்புட் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காக கட்டப்பட்டது. கெப்போங் புறநகர் பகுதிக்கு அருகே அமைந்துள்ள இந்த நிலையம்; கெப்போங் கொமுட்டர் நிலையம்; மற்றும் கெப்போங் சென்ட்ரல் நிலையங்களுக்குச் சில கிலோமீட்டர் தொலைவில் உள்ளது.  
2006-ஆம் ஆண்டு ஜூலை 1-ஆம் தேதி திறக்கப்பட்ட கேடிஎம் கொமுட்டர் சேவைக்கு இந்த நிலையம் புதிய கூடுதல் சேவையை வழங்குகிறது.
# சிகாம்புட் கொமுட்டர் நிலையம்

## பொது

### கிள்ளான் வழித்தட மேம்படுத்தல் பணிகள்

2018 சூன் முதல், கிள்ளான் துறைமுக வழித்தடத்தின் மேம்படுத்தல் பணிகளின் விளைவாக, இந்த நிலையத்திற்கான சேவைகள்; தஞ்சோங் மாலிம் - கெப்போங் சேவை; கிள்ளான் துறைமுகம் - சிகாம்புட் சேவை என இரு சேவைகளாகக் குறைக்கப்பட்டது.  
கிள்ளான் துறைமுக வழித்தடத்தின் மேம்படுத்தல் காரணமாக சிகாம்புட் நிலையத்தில் ஒரு நாளைக்கு 13 முறை மட்டுமே தொடருந்துகள் நின்று சென்றன. மேம்படுத்தல் வேலைகள் இன்னும் முற்றுப் பெறவில்லை என அறியப்படுகிறது.
# சிகாம்புட் கொமுட்டர் நிலையம்

## பொது

2015-ஆம் ஆண்டில் இருந்து, சிகாம்புட் நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.
# சிகாம்புட் கொமுட்டர் நிலையம்

## பொது

### அடிப்படை வசதிகள்

சிகாம்புட் கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# சிகாம்புட் கொமுட்டர் நிலையம்

## பொது

### சேவைகள்

சிகாம்புட் கொமுட்டர் நிலையம், சிகாம்புட் நகரத்திற்கும், அதன் புறநகர்ப் பகுதிகளுக்கும் மற்றும் சிகாம்புட் நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. சிகாம்புட் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் சிகாம்புட் நகரத்திற்கான முக்கிய தொடருந்து முனையமாகவும் செயல்படுகிறது.
# வியத்செசுலாவ் முகனோவ்

**வியாசெசுலாவ் பியோதிரோவிச் முகனோவ்** *(Viatcheslav Fyodorovich Mukhanov)* (பிறப்பு: அக்டோபர் 2,1956) ஒரு சோவியத் / உருசிய, செருமானயக் கோட்பாட்டு இயற்பியலாளரும் அண்டவியலாளரும் ஆவார். புடவிக் கட்டமைப்பின் குவையத் தோற்றம் கோட்பாட்டிற்காக அவர் மிகவும் பெயர்பெற்றவர். 1980 - 81 இல் மாஸ்கோவில் உள்ள லெபெடேவ் இயற்பியல் நிறுவனத்தில் கென்னடி சிபிசோவுடன் பணிபுரிந்த அவர், தொடக்கநிலைக் குவைய அலைவுகளிலிருந்து தோன்றிய புடவி சமச்சீரற்ற தன்மைகளின் கதிர்நிரலை முன்னறிவித்தார். அண்ட நுண்ணலைப் பின்னணி கதிர்வீச்சின் வெப்பநிலை அலைவுகளின் பல செய்முறைகள் இவரது கோட்பாட்டு கணிப்புடன் சிறந்த உடன்பாட்டைக் கொண்டுள்ளன. இதனால் பால்வெளிகளும் அவற்றின் கொத்துக்களும் தொடக்கநிலைக் குவைய அலைவுகளிலிருந்து தோன்றின என்பதை உறுதிப்படுத்துகின்றன. பின்னர் முகனோவ் 1981 இல் கென்னடி சிபிசோவுடன் பெற்ற முடிவுகள் பொதுவான தோற்றம் கொண்டவை என்பதை நிறுவினார். மேலும் அவர் பொதுவான நிலையான குவைய அண்டவியல் சிற்றலைவுக் கோட்பாட்டை உருவாக்கியுள்ளார்.  
2006 முதல் முகனோவ் அண்டவியல், வானியற்பியலுக்கான இயற்பியல் இதழின் அறிவியல் இயக்குநராக உள்ளார்.
# வியத்செசுலாவ் முகனோவ்

## விருதுகள்

- சோவியத் ஒன்றியத்தின் அறிவியல் கல்விக்கழகப் பொற்பதக்கம் (1988)
- ஆஸ்கர் கிளீன் பதக்கம், இசுடாக்கோல்ம் பல்கலைக்கழகம், சுவீடன் (2006)
- தோமல்லா பரிசு - சுவிட்சர்லாந்து (2009)
- பிளைசு பாசுக்கல் கட்டில், ENS பாரிசு, பிரான்சு (2011)
- அமால்டி பதக்கம் (2012)
- அண்டவியல் துறையில் குரூபர் பரிசு (2013)
- பிரெட்ரிக் வில்கெல்ம் ஜோசப் வான் செல்லிங் - பிரீசு பவேரிய அறிவியல், மனிதநேயக் கல்விக்கழகம், செருமனி (2014)
- மேக்சு பிளாங்க் பதக்கம் (2015)
- பிபிவிஏ அறக்கட்டளை அறிவு எல்லைகள் விருது (2015)
# வியத்செசுலாவ் முகனோவ்

## வெளியீடுகள்

- Mukhanov, Viatcheslav and Chibisov Gennady: "Quantum fluctuations and a nonsingular Universe", JETP Lett, 33, No.10, 532 (1981), see also https://arxiv.org/abs/astro-ph/0303077
- Mukhanov, V. F., and Feldman, H. A., and Brandenberger, R. H.: "Theory of Cosmological Perturbations", Physics Reports (1992)
- Mukhanov, Viatcheslav,*Physical Foundations of Cosmology*, Cambridge University Press, 2005.
- Mukhanov, Viatcheslav and Winizki, Sergei,"Introduction to Quantum Effects in Gravity", Cambridge University Press, 2007.
# உருத்தேனியம் நாற்குளோரைடு

**உருத்தேனியம் நாற்குளோரைடு** (*Ruthenium tetrachloride*) RuCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உருத்தேனியமும் ஐதரோகுளோரிக் அமிலமும் சேர்ந்து வினைபுரிவதால் இந்த உலோக உப்பு உருவாகிறது. பழுப்பு நிறத்தில் படிகங்களாக இச்சேர்மம் உருவாகிறது. குளிர்ந்த நீரில் கரைந்து நீரேற்றை உருவாக்குக்கிறது.
# உருத்தேனியம் நாற்குளோரைடு

## தயாரிப்பு

உருத்தேனியம் ஏழாக்சைடின் மீது ஐதரசன் குளோரைடு வினைபுரிந்தால் உருத்தேனியம் நாற்குளோரைடு உருவாகும்:
::
# உருத்தேனியம் நாற்குளோரைடு

## இயற்பியல் பண்புகள்

உருத்தேனியம் நாற்குளோரைடு பழுப்பு நிறத்தில் நீருறிஞ்சும் படிகங்களாக உருவாகிறது.
RuCl<sub>4</sub>·5H<sub>2</sub>O என்ற நீரேற்றாகவும் உருத்தேனியம் நாற்குளோரைடு உருவாகிறது. குளிர்ந்த நீரிலும் எத்தனாலிலும் இச்சேர்மம் கரையும்.
# உருத்தேனியம் நாற்குளோரைடு

## வேதியியல் பண்புகள்

மந்தவாயுச் சூழலில் உருத்தேனியம் நாற்குளோரைடை சூடுபடுத்தினால் சிதைவடையும்:
::  
சூடான நீருடன் வினைபுரிந்தாலும் இச்சேர்மம் சிதைவுக்கு உட்படும்:
::  
காற்றில் உருத்தேனியம் நாற்குளோரைடை சூடுபடுத்தினால் ஆக்சிசனால் இது ஆக்சிசனேற்றமடைகிறது:
::
# உருத்தேனியம் நாற்குளோரைடு

## பயன்கள்

வேதி வினைகளில் இச்சேர்மம் ஆக்சிசனேற்றியாகப் பயன்படுத்தப்படுகிறது.
# பசைக் குச்சி

**பசைக் குச்சி அல்லது ஒட்டுக் குச்சி** (Glue stick) என்பது திருகும் அல்லது மேலே அழுத்தும் வகையிலான குழாய்களில் உள்ள ஒட்டுபொருளாகும். பயனர்கள் தங்களது கைகளில் பசை படாமல் இருப்பதற்காக குழாய்களை ஒட்ட வேண்டிய இடத்தின் மேற்பரப்பில் தேய்ப்பதன் மூலம் பசை பயன்படுத்தலாம்.
# பசைக் குச்சி

## பயன்பாடு

பெரும்பாலான பசைக் குச்சிகள் காகிதம் மற்றும் அட்டை அடுக்குகளை ஒன்றாக ஒட்டுவதற்கு வடிவமைக்கப்பட்டுள்ளன, ஆனால் இவை திரவ வடிவிலான பசைகளைப் போல் வலுவாக இருப்பதில்லை. இவை கைவினை மற்றும் வடிவமைப்பு,அலுவலக பயன்பாடு மற்றும் பள்ளியில் பயன்படுத்தப்படலாம். இவற்றில் நிரந்தர, துவைக்கக்கூடிய, அமிலம் இல்லாத, நச்சுத்தன்மையற்ற, கரைப்பான் இல்லாத மற்றும் சாயம் கொண்டவை என பல வகைகள உள்ளன.
# பசைக் குச்சி

## நிறுவனங்கள்

1969 ஆம் ஆண்டில், செருமானிய நிறுவனமான *ஹென்கெல்* உதட்டுச் சாயம் இடுகருவிகளின் "*ட்விஸ்ட்-அப் ஈஸி*" மற்றும் *கன்வீனியன்சு* ஆகியவற்றைப் படித்த பிறகு பசை குச்சியைக் கண்டுபிடித்தது. இவை *பிரிட் ஸ்டிக்* எனும் நிறுவனத்தின் கீழ் வெளியிடப்பட்டது. 1971இல் பிரிட் ஸ்டிக் 38 நாடுகளில் விற்பனையானது, இவை 2001 இல் 121 நாடுகளில் விற்கப்பட்டது கரைப்பான் இல்லாத மற்ற பொருட்களுக்கும் (எ.கா. மரம், கண்ணாடி மற்றும் சில நெகிழிகளில்) பயன்படுத்தக்கூடிய முதல் பல்நோக்கு பசைக் குச்சி "பவர்பிரிட்" ஆகும், இது 2003 ஆம் ஆண்டு சந்தையில் வெளியிடப்பட்டது "பிரிட் எக்ஸ்" 2010 இல் தொடங்கப்பட்டது.
# பசைக் குச்சி

## அளவுகள்

பசைக் குச்சிகள் பல அளவுகளில் உள்ளது, 8 கிராம், 25 கிராம், 36 கிராம் மற்றும் 43 கிராம் ஆகியன மிகவும் பொதுவானவை.
# பசைக் குச்சி

## பொருள்

பலப்படித் தேறியம் மற்றும் போவிடோன் ஆகியன இதில் பரவலாகப் பயன்படுத்தப்படும் பொருட்களாகும். 2000 ஆம் ஆண்டு வரை, *ஹென்கெல்* நிறுவனம் பலப்படித் தேறியத்தைப் பயன்படுத்தாது இயற்கையான மாவுச்சத்தைப் பயன்படுத்துகிறது.
# சோம்நாத் பரத்வாஜ்

**சோம்நாத் பரத்வாஜ்** *(Somnath Bharadwaj)*(பிறப்பு: அக்டோபர் 28,1964) ஒரு இந்திய கோட்பாட்டு இயற்பியலாளர் ஆவார் , அவர் கோட்பாட்டு வானியற்பியல் மற்றும் அண்டவியல் குறித்து பணியாற்றுகிறார்.  
பரத்வாஜ் இந்தியாவில் பிறந்தார் - கரக்பூரில் உள்ள இந்திய தொழில்நுட்ப நிறுவனத்தில் படித்தார் , பின்னர் இந்திய அறிவியல் நிறுவனத்தில் முனைவர் பட்டம் பெற்றார். அரீசு - சந்திரா ஆராய்ச்சி நிறுவனத்தில் பணியாற்றிய பிறகு , அவர் இப்போது கரக்பூர் இந்திய தொழில்நுட்பக் கழகத்தில் பேராசிரியராக உள்ளார். பெரிய அளவிலான கட்டமைப்பு உருவாக்கத்தின் இயக்கவியலில் அவர் குறிப்பிடத்தக்க பங்களிப்புகளை வழங்கியுள்ளார்.  
2003 ஆம் ஆண்டில் , இந்தியத் தொழில்நுட்பக் கழகத்தில் இருந்து, வகுப்பு அறை விரிவுரைகள் ஏகலைவா தொழில்நுட்ப அலைவரிசையில் ஒளிபரப்பப்படும் பேராசிரியர்களில் ஒருவராகத் தேர்ந்தெடுக்கப்பட்டார். .  
2005 ஆம் ஆண்டில் அமெரிக்கத் தேசிய அறிவியல் கல்விக்கழகத்தால் ஏற்பாடு செய்யப்பட்ட மதிப்புமிக்க இந்தோ - அமெரிக்க முன்னணி அறிவியல் கருத்தரங்கில் பால்வெளி உருவாக்கம் குறித்த அழைக்கப்பட்ட பேச்சாளராக பரத்வாஜ் கலந்துகொண்டார்.  
அவர் தற்போது இந்திய அறிவியல் கல்விக்கழகத்தால் வெளியிடப்படும் வானியல், வானியர்பியல் இதழின் ஆசிரியர் குழுவில் உள்ளார்.
# கிள்ளான் துறைமுக கொமுட்டர் நிலையம்

**கிள்ளான் துறைமுக கொமுட்டர் நிலையம்** (ஆங்கிலம்: *Port Klang Commuter Station* மலாய்: *Stesen Komuter Pelabuhan Klang*); சீனம்: 巴生港口) என்பது மலேசியா, கோலாலம்பூர், கிள்ளான் மாவட்டம், கிள்ளான் துறைமுக நகரில் அமைந்துள்ள ஒரு கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் இறுதி நிலையமாக அமைந்துள்ள இந்த நிலையம் 1892-ஆம் ஆண்டில் இருந்து செயல்படுகிறது. நவம்பர் 1995-இல் மீண்டும் புதிதாகக் கட்டப்பட்டு மின்மயமாக்கப்பட்டது.  
இந்த நிலையம் கிள்ளான் துறைமுகத்தின் கடலோரப் பகுதியில் அமைந்துள்ளது. அத்துடன் கிள்ளான் துறைமுகத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது. மலேசியாவில் மிகப் பழைமையான தொடருந்து நிலையங்களில் இதுவும் ஒன்றாகும். அத்துடன், 1890-ஆம் ஆண்டுகளில் ஈயமண் கொண்டு செல்வதற்கும்; கிள்ளான் துறைமுகத்தில் அணையும் கப்பல்களில் இருந்து பொருள்களை இறக்குமதி செய்வதற்கும் இந்த நிலையம் பயன்படுத்தப்பட்டு உள்ளது.
# கிள்ளான் துறைமுக கொமுட்டர் நிலையம்

## பொது

கிள்ளான் துறைமுக கொமுட்டர் நிலையம், கிள்ளான் துறைமுகப் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காகக் கட்டப்பட்டது.  
1995-ஆம் ஆண்டு திறக்கப்பட்ட இந்த நிலையம் கேடிஎம் கொமுட்டர் சேவைக்குப் புதிய கூடுதலான சேவையை வழங்கி வருகிறது. தெற்கு துறைமுகம் கப்பல் முனையம் (*South Port, Malaysia*), கிள்ளான் துறைமுக குடிவரவு மையம் (*Port Klang Immigration Centre*) மற்றும் கெத்தாம் தீவு படகு முனையம் (*Pulau Ketam Ferry Terminal*) ஆகியவை இந்த நிலையத்திற்கு அருகில் அமைந்துள்ளன.
# கிள்ளான் துறைமுக கொமுட்டர் நிலையம்

## பொது

### அடிப்படை வசதிகள்

2015-ஆம் ஆண்டில் இருந்து, கிள்ளான் துறைமுக நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.  
கிள்ளான் துறைமுக கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# கிள்ளான் துறைமுக கொமுட்டர் நிலையம்

## பொது

### சேவைகள்

கிள்ளான் துறைமுக கொமுட்டர் நிலையம், கிள்ளான் துறைமுக நகரத்திற்கும், அதன் புறநகர்ப் பகுதிகளுக்கும் மற்றும் கிள்ளான் துறைமுக நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. கிள்ளான் துறைமுக நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் கிள்ளான் துறைமு நகரத்திற்கான முக்கிய தொடருந்து முனையமாகவும் செயல்படுகிறது.
# தார்சிசு

வடமேற்கில் அமைந்துள்ளது. வடக்கில் உள்ள ஓவல் பகுதி ஆல்பா மோன்சு ஆகும். பள்ளத்தாக்கு அமைப்பு வாலசு மாரினெரிசு ஆகும். அதன் அருகிலுள்ள தார்சிசிலிருந்து கிழக்கு நோக்கி நீண்டுள்ளது. இங்கே ஒரு காலத்தில் வெள்ள நீரைக் கொண்டு சென்ற வெளியேறும் கால்வாய்கள் வடக்கே நீண்டுள்ளன.]]  
**தார்சிசு** என்பது செவ்வாய்க் கோளின் மேற்கு அரைக்கோளத்தில் நிலநடுவரைக்கு அருகில் உள்ள ஒரு பரந்த எரிமலை மேட்டுச் சமவெளி ஆகும். ஒலிம்பசு மோன்சு, கோளின் மிக உயரமான எரிமலை, பெரும்பாலும் தார்சிசு பகுதியுடன் தொடர்புடையது , ஆனால் உண்மையில் சமவெளியின் மேற்கு விளிம்பில் அமைந்துள்ளது. தார்சிசு என்ற பெயர் கிரேக்க - இலத்தீன மொழிபெயர்ப்பாகும் , இது உலகின் மிக மேற்கத்திய முனையில் உள்ள நிலத்தை விவிலிய தார்சிசாவின் கிரேக்க - இலத்தீன ஒலிபெயர்ப்பால் குறிக்கிறது.
# நீர்வீக்கம்

நீர்வீக்கத்திற்கு காரணமாக சிரை இரத்தக் குழாய் பற்றாக்குறை, இதய செயலிழப்பு, சிறுநீரக பிரச்சனைகள், குறைந்த புரத அளவுகள், கல்லீரல் பிரச்சனைகள், ஆழமான சிரை இரத்த உறைவு மற்றும் நோய்த்தொற்றுகள் எனக்கூறப்படுகிறது. இது அசையாத படுத்திருக்கும் நோயாளிகளிடமும் (பக்கவாதம், முதுகுத் தண்டு காயம், முதுமை) அல்லது நீண்ட நேரம் உட்கார்ந்து அல்லது நிற்பது போன்ற தற்காலிக அசையாமை மற்றும் மாதவிடாய் அல்லது கர்ப்ப காலத்தில் நீர்வீக்கம் ஏற்படலாம்.  
இதற்கான மருத்துவச் சிகிச்சையானது அடிப்படைக் காரணத்தைப் பொறுத்தது. அடிப்படை பொறிமுறை உடலில் சோடியத்தை தக்கவைப்பது மற்றும் உப்பு உட்கொள்ளல் குறைதல் ஆகும். கர்ப்பவதிகள் மற்றும் வயதானவர்கள் நீர்வீக்கத்தால் பொதுவாக பாதிக்கப்படுகின்றனர்
# நீர்வீக்கம்

## அறிகுறிகள்

நீண்ட நேரம் நிற்கும் அல்லது உட்கார்ந்த நிலையில் இருப்பதன் காரணமாக ஆரோக்கியமாக இருப்பவர்களில் இது அடிக்கடி நிகழ்கிறது. இதய செயலிழப்பு அல்லது நுரையீரல் உயர் இரத்த அழுத்தம் காரணமாக, இதயத்திற்கு சிரை இரத்தம் குறைந்து வருவதால் இது ஏற்படலாம். இது அதிகரித்த ஹைட்ரோஸ்டேடிக் சிரை அழுத்தம் அல்லது குறைந்த ஆன்கோடிக் சிரை அழுத்தம் உள்ள நோயாளிகளுக்கும், நிணநீர் அல்லது சிரை நாளங்களின் கீழ் முனையிலிருந்து வெளியேறும் தடையின் காரணமாகவும் ஏற்படலாம்.  
பெருமூளை எடிமா என்பது மூளையில் வெளிச்செல்லுலார் திரவ திரட்சியாகும். இது நச்சு அல்லது அசாதாரண வளர்சிதை மாற்ற நிலைகளிலும், அதிக உயரத்தில் சிஸ்டமிக் லூபஸ் அல்லது குறைக்கப்பட்ட ஆக்ஸிஜன் போன்ற நிலைகளிலும் ஏற்படலாம். இது அயர்வு அல்லது சுயநினைவு இழப்பை ஏற்படுத்துகிறது. இது மரணத்திற்கும் வழிவகுக்கிறது.  
நுரையீரலில் உள்ள இரத்த நாளங்களில் அழுத்தம் அதிகரிக்கும் போது நுரையீரல் வீக்கம் ஏற்படுகிறது. ஏனெனில் நுரையீரல் நரம்புகள் வழியாக இரத்தத்தை அகற்றுவதில் தடை ஏற்படுகிறது. இது பொதுவாக இதயத்தின் இடது வென்ட்ரிக்கிளின் செயலிழப்பு காரணமாகும். இது உயர நோய் அல்லது நச்சு இரசாயனங்கள் உள்ளிழுக்கும் போது ஏற்படலாம். நுரையீரல் வீக்கம் மூச்சுத் திணறலை உருவாக்குகிறது. ப்ளூரல் குழியில் திரவம் கூடும்போது ப்ளூரல் எஃப்யூஷன்கள் ஏற்படலாம்.
# நீர்வீக்கம்

## இதனையும் காண்க

- நீர்க்கோவை
# வால்லெசு மாரினெரிசு

**வால்லெசு மாரினெரிசு** *(Valles Marineris)* (இலத்தீன்; வால்லெசு மாரினெரிசு ) என்பது 1971 - 72 ஆம் ஆண்டு செவ்வாய்க் கோளின் மேற்பரப்பில் இருந்த ஒரு பள்ளத்தாக்கு ஆகும். சூரிய மண்டலத்தின் மிகப்பெரிய பள்ளத்தாக்குகளில் ஒன்றான வால்லெசு மாரினெசு , 4,000 கி.மீ. (2,500 மைல்) நீளமும் கி.மீ. (120 மைல்) அகலமும் , கி.மீ. (23,000 ) ஆழமும் கொண்டது.  
வால்லெசு மாரினெரிசு செவ்வாய்க் கோளின் நிலநடுவரைக்குக் கிழக்கே தார்சிசு பல்கேலாவின் கிழக்குப் பகுதியில் அமைந்துள்ளது. இது கோளின் சுற்றளவில் கிட்டத்தட்ட கால் பகுதி வரை நீண்டுள்ளது. இந்த பள்ளத்தாக்கு அமைப்பு மேற்கில் நோக்டிசு இலாபிரிந்தசுவில் தொடங்கி, கிழக்கே செல்கிறது , அவை தித்தோனியம், யூசு சாசுமாட்டா , பின்னர் மெலாசு காண்டோர், ஓஃபிர் சாசுமாட்டா , பின்னர் கோபிரேட்சு சாசுமா , பின்னர் கங்கை காப்ரி, இயோஸ் சாசுமேட்டாவை அடைந்து, இறுதியாக இது கரடுமுருடான முறம்பு நிலப்பரப்பைக் கொண்ட ஒரு வெளியேறும் கால்வாய் பகுதியில் வற்றி விடுகிறது , இக்கால்வாய் கிறிசு பிளானிட்டியாவின் படுகையில் முடிவடைகிறது.  
வால்லெசு மாரினெரிசு என்பது செவ்வாய்க் கோளின் மேலோட்டத்தில் உள்ள ஒரு பெரிய மேலோட்டுத் த்ட்டடின் விரிசல் என்று அண்மையில் பரிந்துரைக்கப்பட்டுள்ளது. மேற்கில் உள்ள தார்சிசு பகுதியில் மேலோடு தடிமனாகி , பின்னர் அரிப்பினால் விரிவடைந்தது என்று பெரும்பாலான ஆராய்ச்சியாளர்கள் ஒப்புக்கொள்கிறார்கள். பிளவுகளின் கிழக்குப் பக்கங்களுக்கு அருகில் நீர் அல்லது கார்பன் டை ஆக்சைடு மூலம் உருவாகிய கால்வாய்கள் இருப்பதாகத் தெரிகிறது. பாவோனிசு மோன்சின் பக்கத்திலிருந்து பாயும் எரிமலை அரிப்பினால் உருவாக்கப்பட்ட ஒரு பெரிய கால்வாய் வால்லெசு மரினெரிசு என்றும் முன்மொழியப்பட்டுள்ளது.
# தாரிக் மன்சூர்

**தாரிக் மன்சூர்** (*Tariq Mansoor*) (பிறப்பு: 20 செப்டம்பர் 1956) 17 மே 2017 முதல் 02 ஏப்ரல் 2023 முடிய அலிகர் முஸ்லிம் பல்கலைக்கழகத்தின் முன்னாள் துணை வேந்தராகவும், தற்போது 3 ஏப்ரல் 2023 முதல் உத்தரப் பிரதேச சட்ட மேலவையின் உறுப்பினராகவும், உத்தரப் பிரதேச பாரதிய ஜனதா கட்சி அரசியல்வாதியாகவும் உள்ளார்.
# பெருஞ்சிர்ட்டிசு பிளானம்

**பெருஞ்சிர்ட்டிசு சமவெளி** என்பது சிர்டிஸ் முதன்மை நாற்கரத்தில் உள்ள பள்ளத்தாக்கப் படுகை ஆகும். இது ஐசிடிசுக்கு மேற்கே செவ்வாய்க் கோளின் வடக்கு தாழ்நிலங்களுக்கும் தெற்கு மேட்டுநிலங்களுக்கும் இடையிலான எல்லையில் அமைந்துள்ள ஓர் இருண்ட இடமாகும். இது குறைந்த காப்புக் கவசம் கொண்ட எரிமலை என்று செவ்வாய் முழுக்கோள அளக்கைக் கலத்தின் தரவுகளின் அடிப்படையில் கண்டுபிடிக்கப்பட்டது , ஆனால் முன்பு இது ஒரு சமவெளி என்று நம்பப்பட்டது , பின்னர் இது பெருஞ்சிர்ட்டிசு சமவெளி என்று அழைக்கப்பட்டது. இப்பகுதியின் பசால்டிக் எரிமலை பாறையிலிருந்து இருண்ட நிறம் வருகிறது. இது தூசி இல்லாத பகுதி.  
செவ்வாய்க் கோள் 2020 தரையூர்திப் பயணத்திற்கான தேர்ந்தெடுக்கப்பட்ட தரையிறங்கும் தளம் யெசெரோ பள்ளம் ஆகும். இந்நாற்கரப்பகுதியின் ஆயங்கள்: 18′51′′′′N 77′31′′08′′E / 18.8555′N 77.519′E / 18..519′′ ஆகும். பெருஞ்சிர்ட்டிசு சமவெளியின் வடகிழக்கு பகுதியும் தரையிறங்கும் வாய்ப்புள்ள தளமாக கருதப்பட்டது.
# அப்துல்லா குட்டி

அப்துல்லாகுட்டி 2019ல் இந்தியப் பிரதமர் நரேந்திர மோதி நடைமுறைப்படுத்திய தூய்மை இந்தியா இயக்கம் மற்றும் பிரதம மந்திரி உஜ்வாலா திட்டத்தைப் பாராட்டி முகநூலில் பதிவிட்டதால், இவர் இந்திய தேசிய காங்கிரசு கட்சியிலிருந்து நீக்கப்பட்டார்.  
24 சூன் 2019 அன்று அப்துல்லாகுட்டி அமித் சா மற்றும் நரேந்திர மோதியைச் சந்தித்து பாரதிய ஜனதா கட்சியில் இணைந்தார். 2021ல் மலப்புரம் மக்களவைத் தொகுதி இடைத்தேர்தலில் அப்துல்லாகுட்டி தேசிய ஜனநாயகக் கூட்டணி சார்பில் வேட்பாளராக போட்டியிட்டு வெற்றி வாய்ப்பை இழந்தார்.
# டேவிடு டோடு வில்கின்சன்

**டேவிடு டோடு வில்கின்சன்** (*David Todd Wilkinson*) (மே 13,1935 - செப்டம்பர் 5,2002) ஒரு அமெரிக்க அண்டவியலாளர் ஆவார் , இவர் அண்ட நுண்ணலை பின்னணி கதிர்வீச்சு (சி. எம். பி.) பற்றிய ஆய்வில் வல்லுனர்.
# டேவிடு டோடு வில்கின்சன்

## கல்வி

வில்கின்சன் மே 13,1935 அன்று மிச்சிகனில் பிறந்தார் , மேலும் தனது முனைவர் பட்டத்தை மிச்சிகன் பல்கலைக்கழகத்தில் எச். ரிச்சர்ட் கிரேனின் மேற்பார்வையின் கீழ் இயற்பியலில் பெற்றார் .
# டேவிடு டோடு வில்கின்சன்

## ஆராய்ச்சியும் தொழிலும்

வில்கின்சன் 1965 முதல் 2002 இல் ஓய்வு பெறும் வரை பிரின்சுடன் பல்கலைக்கழகத்தில் இயற்பியல் பேராசிரியராக இருந்தார். நாசாவின் இரண்டு செயற்கைக்கோள்கள் உட்பட பல பெரிய அண்ட நுண்ணலை பின்னணி செய்முறைகளுக்கு அவர் அடிப்படை பங்களிப்புகளை வழங்கினார். அவற்றில் அண்டப் பின்னணி ஆய்வி (COBE.), வில்கின்சன் நுண்ணலைச் சமச்சீரின்மை ஆய்வி (WMAP) அடங்கும் பின்னது, ,2002, செப்டம்பர் 5 அன்று புற்றுநோயால் அவர் இறந்த பிறகு அவரது நினைவாக பெயரிடப்பட்டது.
# டேவிடு டோடு வில்கின்சன்

## பாராட்டுகள்

- தகைமைமிகு கற்பித்தலுக்கான பிரின்ஸ்டன் தலைவரின் விருது
- தேசிய அறிவியல் கல்விக்கழகத் தேர்வு (1983)
- ஜேம்சு கிரெய்க் வாட்சன் பதக்கம் (2001)
# பங்கஜ் ஜோஷி (இயற்பியலாளர்)

**பங்கஜ் ஜோஷி** (பிறப்புஃ ஏப்ரல் 25,1953) ஒரு இந்திய வானியற்பியலாளரும் அண்டவியலாளரும் ஆவார் , அவரது ஆராய்ச்சி முதன்மையாக ஈர்ப்புக் குலைவும் காலவெளி ஒற்றுமை ஆகிய பகுதிகளில் கவனம் செலுத்துகிறது. தேசிய, பன்னாட்டு இதழ்களில் 200 க்கும் மேற்பட்ட கட்டுரைகளை வெளியிட்டுள்ளார். தற்போது அகமதாபாத் பல்கலைக்கழகத்தில் விண்வெளி மற்றும் அண்டவியல் பன்னாட்டு மையத்தின் நிறுவனராகவும் இயக்குநராகவும் இயற்பியல் பேராசிரியராகவும் உள்ளார்.